Document ID: 32013D0274

32013D0274
L 159/14
SLUŽBENI LIST EUROPSKE UNIJE
07.06.2013.
PROVEDBENA ODLUKA KOMISIJE
od 7. lipnja 2013.
o izmjeni Odluke 2008/855/EZ o mjerama kontrole zdravlja životinja u pogledu klasične svinjske kuge u Mađarskoj
(priopćena pod brojem dokumenta C(2013) 3348)
(Tekst značajan za EGP)
(2013/274/EU)
EUROPSKA KOMISIJA.
uzimajući u obzir Ugovor o funkcioniranju Europske unije,
uzimajući u obzir Direktivu Vijeća 89/662/EEZ od 11. prosinca 1989. o veterinarskim pregledima u trgovini unutar Zajednice s ciljem uspostave unutarnjeg tržišta (1), a posebno njezin članak 9. stavak 4.,
uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima koji se primjenjuju u trgovini određenim živim životinjama i proizvodima unutar Zajednice s ciljem uspostave unutarnjeg tržišta (2), a posebno njezin članak 10. stavak 4.,
budući da:
(1)
Odlukom Komisije 2008/855/EZ od 3. studenoga 2008. o mjerama kontrole zdravlja životinja u pogledu klasične svinjske kuge u nekim državama članicama (3) utvrđene su određene mjere kontrole koje se primjenjuju u pogledu klasične svinjske kuge u državama članicama ili njihovim regijama koje su na popisu u njezinom Prilogu. Na popis je uvrštena i županija Pest u Mađarskoj.
(2)
Mađarska je obavijestila Komisiju o nedavnom razvoju s obzirom na klasičnu svinjsku kugu na području županije Pest koja je navedena na popisu u Prilogu Odluci 2008/855/EZ.
(3)
U toj se obavijesti navodi da je klasična svinjska kuga iskorijenjena na području županije Pest. Prema tome, mjere predviđene u Odluci 2008/855/EZ ne trebaju se više primjenjivati u toj županiji te se s popisa treba brisati navod za županiju Pest u dijelu I. njezinog Priloga.
(4)
Zato bi trebalo izmijeniti Odluku 2008/855/EZ.
(5)
Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU ODLUKU:
Članak 1.
U dijelu I. Priloga Odluci 2008/855/EZ briše se točka 3.
Članak 2.
Ova je Odluka upućena državama članicama.
Sastavljeno u Bruxellesu 7. lipnja 2013.

Labels: 18
6